


         							                     Anexa nr. la HCL nr..... din data de .......



CONTRACT DE CONCESIUNE
Nr.... din ........

În conformitate cu prevederile art. 302-331 ale Ordonanței de Urgență nr.57/2019 - privind Codul administrativ, prevederile art. 871-873 ale Codului Civil și Hotărârea nr.58 din 18.02.2020 a Consiliului Local al Municipiului Timișoara, se încheie prezentul contract de concesiune.


I. PARŢILE CONTRACTANTE
MUNICIPIUL TIMIŞOARA, cu sediul în Timişoara, B-dul.C.D. Loga nr.1, telefon nr. 0256-408300, cod fiscal RO 32937000, având contul curent RO17TREZ621502205X020362, deschis la Trezoreria Timişoara, reprezentat prin Primar – dl. Nicolae Robu, în calitate de CONCEDENT 

         și

..................................................., cu sediul în localitatea ............ nr....., tel. ........, e-mail ........., înregistrată la Registrul Comerțului sub nr…….., CUI RO…….., având cont IBAN nr. …………. deschis la ……………. deschis la………….., reprezentată prin……..–………………, în calitate de CONCESIONAR.

II. OBIECTUL CONTRACTULUI DE CONCESIUNE
Art.1. (1) Obiectul contractului de concesiune, îl constituie transmiterea, respectiv preluarea în concesiune, fără licitaţie publică, a imobilului - teren proprietatea Municipiului Timișoara, situat în Timişoara, str ..............., în suprafaţă de ......... m.p., înscris în C.F. nr.......... -Timişoara(conversie a C.F. nr.........), nr. topo............., în conformitate cu obiectul de activitate al concendentului.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                   
(2) În derularea contractului de concesiune, concesionarul va utiliza  următoarele categorii de bunuri:
a) bunurile de retur care revin de plin drept, gratuit si libere de orice sarcini concedentului, la expirarea contractului de concesiune. Sunt bunuri de retur, bunurile care fac obiectul concesiunii.
b) bunurile proprii care, la expirarea contractului de concesiune, rămân în proprietatea concesionarului. Sunt bunuri proprii bunurile care au aparţinut concesionarului şi au fost folosite de către acesta pe durata concesiunii.

III. TERMENUL
Art.2. (1) Durata concesiunii este de .......... ani, începând de la data de ....... până la data de ........., dar nu mai târziu de finalizarea privatizării societății, conform prevederilor art.315  alin.1 din OUG nr.57/2019.
(2) Contractul de concesiune poate fi prelungit pentru o perioada egală cu cel mult jumătate din durata sa iniţială.
(3) Cererea de prelungire se înaintează cu cel puţin 30 de zile înainte de expirarea duratei iniţiale a contractului. Prelungirea duratei de valabilitate a contractului se face prin act adiţional semnat şi parafat de către reprezentanţii legali ai părţilor.

IV. REDEVENȚA CONCESIUNII
Art.3.(1) Redevența este de .........., respectiv, ..........lei/m.p./an, stabilită la art...... din HCL nr......., ținând cont de Raportul de evaluare întocmit de către ..........., la data de ............
       (2) Acestei valori i se va aplica o actualizare la începutul fiecărui an calendaristic, reprezentând rata inflaţiei, conform datelor furnizate de către Institutul Naţional de Statistică.
       (3) Valoarea redevenței neindexate, poate fi modificată unilateral, prin Hotărâre a Consiliului Local al Municipiului Timisoara.
      (4) Plata se efectuează în două rate anuale.
      (5) Termenul scadent pentru plata primei rate a redevenței este 31 martie, aferent lunilor ianuarie-iunie, respectiv 30 septembrie, aferent lunilor iulie-decembrie.
      (6) In situaţia în care contractul urmează a se executa după data celei de a doua scadente, adică 30 septembrie, sau cu cel mult 30 de zile înainte de împlinirea acestuia, termenul de plata scadent al primei rate este 15 decembrie a aceluiaşi an. 
Art.4. (1) Plata redevenţei se va efectua în baza unei facturi emisă de către concedent în forma electronică, în format pdf. 
(2) Factura se va comunica concesionarului prin mijloace electronice, de pe adresa de e-mail veniturinefiscale@dfmt.ro, pe adresa de e-mail validă, securizată si comunicată în mod oficial de către concesionar. Comunicarea facturii prin modalitate electronică, se va efectua cu cel puţin 20 de zile inainte de împlinirea termenului scadent.
(3) Părţile au obligaţia să întreţină funcţionarea continuă a adreselor de e-mail, pe toată durata executării contractului. 
(4) Orice modificare sau nefuncţionare a adresei de e-mail, se va comunica celeilalte părţi în cel mult 24 de ore de la data modificării sau deficienţei, în acest ultim caz, cu indicarea timpului pentru remediere.
(5) Concesionarul va confirma, prin mijloace electronice la adresa de e-mail_veniturinefiscale@dfmt.ro primirea facturii, in 5 cinci zile de la data comunicării.
(6) In cazul neprimirii facturii în termenul prevazut la art 4 alin.(2), concesionarul va informa concedentul despre acest aspect în termen de 5 zile lucrătoare, de la data la care a expirat termenul menţionat.
(7) În cazul în care comunicarea facturii nu este confirmată de către concesionar în termenul prevăzut la alin. 5, factura va fi considerată comunicată şi acceptată.
(8) Pe cale de excepţie, dacă factura nu poate fi comunicată în format electronic, deoarece concesionarul fie nu deţine adresa de e-mail, fie aceasta nu este funcţională temporar, concesionarul se obligă să se prezinte la sediul concedentului în vederea remiterii facturii pe suport de hârtie, în termen de 5 zile de la data expirării termenului prevazut la art. 4. alin. (2). În acest caz, comunicarea se considera îndeplinită la data la care concesionarului i-a fost înmânată, sub semnătură, factura emisă pe suport de hârtie. 
(9) În caz de neîndeplinire de către concesionar a obligaţiei prevăzută la alin. 8, factura se consideră comunicată în termen de 5 zile de la data expirării termenului prevăzut la art. 4 alin.(2), cu toate consecinţele ce decurg din acest fapt.
(10) - Plata redevenței se face prin conturile: 
    - contul concedentului nr.RO17TREZ621502205X020362, deschis la Trezoreria Municipiului Timişoara;
    - contul concesionarului nr.RO89TREZ6215069XXX002394, deschis la Trezoreria Municipiului Timişoara.
(11) Corespondenţa aferentă prezentului contract, referitoare la îndeplinirea obligaţiilor de natură financiară, se va purta pe adresele de e-mail puse la dispoziţie de părţile implicate. 

Art.5. Sancţiuni pentru neîndeplinirea culpabilă a obligaţiilor.
 (1) În cazul neplăţii redevenței la termenele scadente, concesionarul datorează penalităţi de întârziere, care se vor calcula în aceleaşi condiţii prevăzute de Legea nr.207/2015 privind Codul de Procedură Fiscală, cu modificări şi completări, vizând majorările de întârziere pentru neplata la scadenţă a impozitelor şi taxelor locale. 
(2) La expirarea scadenţei, concesionarul este de drept în întârziere fără a fi necesară vreo formalitate prealabilă în acest sens.
(3) În cazul neachitării redevenței, în termen mai mare de 90 de zile de la data scadenţei, prin simplul fapt al neexecutării, contractul este reziliat de plin drept, fără a fi necesară punerea în întârziere sau orice formalitate prealabilă. 
(4) Concesionarul este obligat la plata redevenței prevazută în contract până la data eliberării efective a terenului, precum şi la repararea prejudiciilor de orice natura cauzate concedentului până la data eliberării efective a terenului.
(5) Redevența prevazută la cap.IV se va factura de către concedent în condiţiile prevăzute la art 4.(1), art. 4(2), din contract, până la eliberarea efectivă a terenului de către concesionar, constatată prin proces-verbal întocmit de concedent.

V. DREPTURILE PĂRŢILOR
Art.6. Drepturile concesionarului
a) concesionarul are dreptul de a exploata, în mod direct, pe riscul şi răspunderea sa, bunul ce face obiectul prezentului contract;
b) concesionarul are dreptul de a folosi si de a culege fructele bunurilor care fac obiectul concesiunii, potrivit naturii bunului si obiectivelor stabilite de părti, numai în scopul prevăzut la Cap.II.

Art.7. Drepturile concedentului
a) concedentul are dreptul să inspecteze bunul concesionat, precum şi modul în care concesionarul îşi respectă obligaţiile asumate prin contract. Verificarea se va efectua numai cu notificarea prealabilă a concesionarului, în termen de 15 zile, de către reprezentanţii concedentului;
b) concedentul are dreptul să modifice în mod unilateral partea reglementară a contractului de concesiune, cu notificarea prealabilă a concesionarului, din motive excepţionale legate de interesul naţional sau local.
c) concedentul îşi rezervă dreptul de a modifica în mod unilateral prezentul contract în funcţie de prevederile legale viitoare privind regimul contractelor de concesiune de bunuri proprietate publică/privată.

VI. OBLIGAŢIILE PĂRŢILOR
   Obligaţiile concesionarului
Art.8. (1) Concesionarul este obligat sa asigure exploatarea eficace în regim de continuitate şi de permanenţă a bunului care face obiectul concesiunii, potrivit clauzelor prezentului contract.
(2) Concesionarul nu poate subconcensiona bunul ce face obiectul concesiunii.
(3)  Concesionarul este obligat să plătească redevența.
(4) Concesionarul este obligat să respecte condiţiile impuse de natura bunului (materiale cu regim special, condiţii de siguranţă în exploatare, protecţia mediului, etc)
(5) Concesionarul este obligat să nu închirieze şi să nu constituie garanţii reale asupra bunului ce fac obiectul concesiunii;
(6) La încetarea contractului de concesiune prin ajungere la termen, concesionarul este obligat să restituie concedentului, în deplină proprietate, bunurile de retur, în mod gratuit şi libere de orice sarcini.
(7) În termen de 90 de zile de la data semnării şi intrării în posesia contractului de concesiune, concesionarul este obligat să depună, cu titlu de garanţie, o suma de 90.800 lei, reprezentând o cotă-parte din suma datorată concedentului, cu titlu de redevență, pentru primul an de activitate. Aceasta va fi achitată în favoarea Direcţiei Fiscale a Municipiului Timişoara, CUI 21666630, cont IBAN : RO75 TREZ 6215 059X XX01 7211, deschis la Trezoreria Timişoara.
(8) Concedentul are dreptul de a executa garanția ori de câte ori concesionarul nu își îndeplinește obligația de plată a redevenței, în termen de maxim 90 de zile de la data scadenței.
(9) În termen de cel mult 5 zile lucrătoare de la data executării de către concedent a garanției, concesionarul, sub sancțiunea rezilierii de drept a prezentului contract, este obligat să constituie o nouă garanție sau să suplinească diferența, după caz, până la nivelul prevăzut la art.8, alin.7. 
(10) La încetarea contractului de concesiune din alte cauze decât prin ajungere la termen, excluzând forţa majoră şi cazul fortuit, concesionarul este obligat să asigure continuitatea exploatării bunului, în condiţiile stipulate în contract, până la preluarea acesteia de către concedent.
(11) Concesionarul se obligă să respecte reglementările de mediu cu privire la bunurile ce fac obiectul contractului.

   Obligaţiile concedentului
Art.9. (1) Concedentul este obligat să nu îl tulbure pe concesionar în exerciţiul drepturilor rezultate din prezentul contract de concesiune.
(2) Concedentul nu are dreptul să modifice în mod unilateral contractul de concesiune, în afară de cazurile prevăzute expres de lege precum și de art.7 lit. b) din prezentul contract.
(3) Concedentul este obligat să notifice concesionarului apariţia oricăror împrejurări de natură să aducă atingere drepturilor concesionarului. 
(4) Concedentul este obligat să predea terenul ce constituie obiectul concesiunii liber de orice sarcini, în termen de 5 zile de la încheierea contractului.

VII. ÎNCETAREA CONTRACTULUI DE CONCESIUNE
Art.10. (1) Prezentul contract de concesiune înceteaza în următoarele  situaţii:
a) la expirarea duratei stabilite în contract, dacă parţile nu convin, în scris, prelungirea acestuia, în condiţiile legii;
b) în cazul în care interesul naţional sau local o impune, prin denuntarea unilaterala de catre concedent, fără despăgubiri
c) în cazul nerespectării obligaţiilor contractuale de către concesionar, prin reziliere de către concedent, cu plata unei despăgubiri,  în sarcina concesionarului;
d) în cazul nerespectării obligaţiilor contractuale de către concedent, prin rezilierea de către concesionar;
e) la dispariţia, dintr-o cauză de forţă majoră, a bunului concesionat sau în cazul imposibilităţii obiective a concesionarului de a-l exploata, prin  renunţare, fără plata unei despăgubiri;
f) alte cauze de încetare a contractului de concesiune, fără a aduce atingere cauzelor si condiţiilor reglementate de lege.
(2) În situația prevăzută la art. 10 (1) lit. b, concedentul va notifica de îndată intenţia de a denunţa unilateral contractul de concesiune de bunuri proprietate publică şi va face menţiune cu privire la motivele ce au determinat această măsură. 
(3) La încetarea, din orice cauză, a contractului de concesiune, bunurile ce au fost utilizate de concesionar în derularea concesiunii, vor fi repartizate după cum urmează:
a) bunuri de retur : concedent
b) bunuri proprii : concesionar
(3) În cazul prelungirii contractului de concesiune de bunuri proprietate publică, acesta se derulează în condițiile stabilite inițial.

VIII. RĂSPUNDEREA CONTRACTUALĂ
Art.11. Nerespectarea de către parţile contractante a obligaţiilor cuprinse în prezentul contract de concesiune atrage răspunderea contractuală a părţii în culpă.

 IX. CLAUZE SPECIALE
Art.12. Prin semnarea prezentului contract, concesionarul confirmă că a luat cunoştinţă despre toate condiţiile impuse de concedent aşa cum rezultă acestea din prezentul contract şi le acceptă fără obiecţiuni.
Art.13. Pe toată durata prezentului contract terenul concesionat rămâne în proprietatea concedentului. 
Art.14. Neplata redevenței (inclusiv a penalităţilor de întârziere) pe o perioadă mai mare de 90 de zile precum şi, neacceptarea de către concesionar a redevenței reactualizate conform art.3 alin.(2), conduce  la rezilierea unilaterală a contractului şi dă dreptul concedentului de a cere despăgubiri.
Art.15. Prezentul contract se completează în mod corespunzător cu dispozițiile legale în vigoare.

X. LITIGII
Art.16. Litigiile de orice fel ce decurg din executarea prezentului contract de concesiune sunt de competenţa instantei judecătoreşti de drept comun.
  
XI. DEFINIŢII
Art.17. (1) Prin forţă majoră, în sensul prezentului contract de concesiune, se înţelege o împrejurare externă cu caracter excepţional, fără relaţie cu lucrul care a provocat dauna sau cu însuşirile sale naturale, absolut invincibilă şi absolut imprevizibilă.
(2) Prin caz fortuit se intelege acele împrejurări care au intervenit şi au condus la producerea prejudiciului şi care nu implică vinovăţia paznicului juridic, dar care nu întrunesc caracteristicile forţei majore.

 XII. DISPOZIŢII FINALE
Art.18. Orice modificare a clauzelor prezentului contract (cu excepția celor care contravin clauzelor legale) se va face prin act adiţional semnat de ambele părţi.
Art.19. Prezentul contract constituie un instrument juridic probant pentru soluţionarea eventualelor litigii între părţi, prin acţiune în justiţie, adresată instanţei competente.
Art.20. Dacă o anumită clauză, va fi anulată de instanţă, contractul rămâne valabil cu privire la celelalte prevederi.
Art.21. Prezentul contract de concesiune a fost încheiat, azi 16.03.2020, în 3 exemplare, din care 1 exemplar a  fost înmânat concesionarului şi 2 exemplare au rămas la concedent.
 
  CONCEDENT				                                     CONCESIONAR   
     MUNICIPIUL  TIMIŞOARA           		                          ………………………………………
                P R I M A R, 		          				           DIRECTOR GENERAL,
             NICOLAE ROBU          					       	.......................................
								                         
								                           
 
DIRECȚIA ECONOMICĂ,                                                               DIRECTOR GENERAL ADJ.,
   STELIANA STANCIU							    ................................	


DIRECŢIA CLĂDIRI, TERENURI 
şi DOTĂRI DIVERSE I EST,
       FLORIN RĂVĂȘILĂ   					         DIRECTOR ECONOMIC,
   	
					                                                      ..............................
BIROUL CLĂDIRI, TERENURI
 şi DOTĂRI DIVERSE I EST 
   CĂLIN NICUŞOR PÎRVA 



Pt. SERVICIUL JURIDIC,
   ADRIANA ȘEITAN							
								       ȘEF SERVICIUL TEHNIC și INVESTIȚII,				           					 ………………………..
  CONSILIER JURIDIC,	 
      AMELIA FAUR	 						 
									             
       



								             CONSILIER JURIDIC,
              CONSILIER,					                          ................................

